
Parlamentul  României

Camera  Deputaţilor
Comisia pentru Sănătate şi Familie
                  Nr. 28/ 15 / 28 ianuarie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege privind aprobarea Ordonanţei Guvernului nr.66/2003 pentru modificarea şi completarea Ordonanţei Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului ( PL nr.595/2003) , trimis comisiei pentru examinare, în fond, cu adresa nr.595 din 6 octombrie 2003.

La întocmirea raportului, comisia a avut în vedere avizele primite de la Comisia juridică, de disciplină şi imunităţi, Comisia pentru buget, finanţe şi bănci, Comisia pentru muncă şi protecţie socială,  precum şi avizul Consiliului Legislativ.

În raport de obiectul şi conţinutul său, prezentul proiect de lege face parte din categoria legilor ordinare, în conformitate cu art.76 alin.(2) din Constituţia României.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                            Nr. 28/15/ 28 ianuarie 2004

R A P O R T 

asupra proiectului de Lege privind aprobarea Ordonanţei Guvernului nr.66/2003 pentru modificarea 

şi completarea Ordonanţei Guvernului nr.125/1998 privind înfiinţarea, organizarea şi funcţionarea 

Agenţiei Naţionale a Medicamentului

1. Cu adresa nr.595 din 6 octombrie 2003,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege privind aprobarea Ordonanţei Guvernului nr.66/2003 pentru modificarea şi completarea Ordonanţei Guvernului nr.125/1998 privind înfiinţarea,organizarea şi funcţionarea Agenţiei Naţionale a Medicamentului.

La întocmirea raportului, comisia a avut în vedere avizele primite de la Comisia juridică, de disciplină şi imunităţi, Comisia pentru buget, finanţe şi bănci, Comisia pentru muncă şi protecţie socială, precum şi avizul Consiliului Legislativ.
Proiectul de lege are ca scop atât armonizarea legislaţiei interne în domeniul produselor medicamentoase, cât şi realizarea obiectivului de asigurare a condiţiilor legale pentru desfăşurarea activităţii Agenţiei Naţionale a Medicamentului . Proiectul de lege cuprinde prevederi la structura organizatorică a Agenţiei Naţionale a Medicamentului , precum şi atribuţii 

ale acesteia privind supravegherea şi controlarea calităţii medicamentului, procedura de eliberare a autorizaţiei de funcţionare a unităţilor de producţie şi a celei de punere pe piaţă a medicamentelor etc.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului.

2. În raport cu obiectul şi conţinutul său, proiectul de lege face parte din categoria legilor ordinare, în conformitate cu art.76 alin.(2)  din Constituţia României.

3. La lucrările comisiei din perioada  12 - 15 ianuarie 2004 , din totalul de 15 membri, au fost prezenţi 14 deputaţi. 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Articol unic

“ Articol unic. – Se aprobă Ordonanţa Guvernului nr.66 din 28 august 2003 pentru modificarea şi completarea Ordonanţei Guvernului nr.125/1998 privind înfiinţarea , organizarea şi funcţionarea Agenţiei Naţionale a Medicamentului , adoptată în temeiul art.1pct.V.2 din Legea nr.279/2003 privind abilitarea Guvernului de a emite ordonanţe şi publicată în Monitorul Oficial al României , Partea I, nr.619 din 30 august 2003, cu următoarea modificare:  “

( text legea de aprobare)


Articolul unic se reformulează după cum urmează:

“ Articol unic. – Se aprobă Ordonanţa Guvernului nr.66 din 28 august 2003 pentru modificarea şi completarea Ordonanţei Guvernului nr.125/1998 privind înfiinţarea , organizarea şi funcţionarea Agenţiei Naţionale a Medicamentului , adoptată în temeiul art.1pct.V.2 din Legea nr.279/2003 privind abilitarea Guvernului de a emite ordonanţe şi publicată în Monitorul Oficial al României , Partea I, nr.619 din 30 august 2003, cu următoarele modificări şi completări : “
Prin eliminarea textului propus a fi modificat.

2.
Art.I, pct.8

- La articolul I, partea introductivă a punctului 8 va avea următorul cuprins:

“8. După alineatul (2) al articolului 12 se introduce un nou alineat, alin.(3), cu următorul cuprins:”

( text legea de aprobare) 
Se propune să se introducă pct.1 în legea de aprobare cu următorul cuprins:

“1. La articolul I, punctul 8 va avea următorul cuprins:

8. Alineatul (2) al articolului 12 se modifică şi va avea următorul cuprins:

“(2) Persoanele care candidează pentru funcţiile de membri ai consiliului de administraţie şi ai consiliului ştiinţific au obligaţia  să declare interesele personale, ale soţului/soţiei, ale rudelor sale de gradul I, precum şi ale persoanelor pe care le au în întreţinere, faţă de societăţile  comerciale producătoare, distribuitoare sau importatoare de medicamente, precum şi faţă de reprezentanţele din ţară ale societăţilor comerciale producătoare, distribuitoare sau importatoare de medicamente.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Andrei Ioan Chiliman (Grupul Parlamentar al PNL) , dl.dep.dr.Liviu Dragoş (Grupul Parlamentar al PNL) şi dl.dep.dr.Ion Luchian (Grupul Parlamentar al PNL).


Pentru a sprijini lupta Guvernului contra oricăror forme de corupţie care ar putea surveni ca urmare a unor interese personale sau ale rudelor, faţă de societăţile respective.



3.
___
Se propune să se introducă pct.2 în legea de aprobare cu următorul cuprins:

“2. La articolul I, după punctul 8 se introduce punctul 81 cu următorul cuprins:

81. La articolul 12, după alineatul (2) se  introduc alineatele (3) şi (4),  cu următorul cuprins:

(3) Nu pot numiţi membri ai consiliului de administraţie şi ai consiliului ştiinţific persoanele care deţin interese personale, ale soţului/soţiei, ale rudelor sale de gradul I, precum şi ale persoanelor pe care le au în întreţinere, conform alin.(2) , sau care sunt salariaţi ai societăţilor comerciale producătoare, distribuitoare sau importatoare de medicamente sau ai reprezentanţelor din ţară ale  societăţilor comerciale producătoare,  distribuitoare sau importatoare de medicamente.

(4) Declararea intereselor prevăzute la alin.(2) se face anual şi ori de câte ori intervin modificări privind aceste interese .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Andrei Ioan Chiliman (Grupul Parlamentar al PNL) , dl.dep.dr.Liviu Dragoş (Grupul Parlamentar al PNL) şi dl.dep.dr.Ion Luchian (Grupul Parlamentar al PNL).


Pentru a sprijini lupta Guvernului contra oricăror forme de corupţie care ar putea surveni ca urmare a unor interese personale sau ale rudelor, faţă de societăţile respective.

II. AMENDAMENTE RESPINSE

În cursul dezbaterilor, comisia a respins următoarele amendamente:

Nr.

crt.
Text iniţial
Amendamentul propus şi autorul acestuia
Motivare



0.
1.
2.
3.

1.
Pct.8, art.12, alin.(2)
Dl.dep. Emil Boc (Grupul Parlamentar al PD ) şi dl.dep.Mircea Man (Grupul Parlamentar al PD ) au propus ca pct.8 din ordonanţă să se abroge.
Pentru adoptare: Acest amendament are ca motivaţie incompatibilitatea deoarece este menţinerea în Consiliul de administraţie şi în Consiliul Ştiinţific al Agenţiei Naţionale a Medicamentului a persoanelor care deţin interese în firmele producătoare, distribuitoare sau importatoare de medicamente. O acţiune eficientă împotriva corupţiei în acest domeniu poate fi întreprinsă numai prin consacrarea acestei incompatibilităţi exprese. De asemenea, prin amendamentul propus, se păstrează poziţia iniţială a forului legislativ cu privire la acest subiect, aşa cum a fost consacrat prin Legea nr.594/2002 de aprobare a Ordonanţei Guvernului nr. 125/1998.

Pentru respingere: Textul alin.(2) al art.12 din Legea  nr.594/2002 pentru aprobarea Ordonanţei Guvernului nr.125/1998 este restrictiv. .




Comisia a propus aprobarea proiectului de lege, în unanimitate.

                PREŞEDINTE,                                                                                                                    SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

